Ignaz von Plener

Ignaz von Plener (født 21. mai 1810 i Wien, død der 17. februar 1908) var en østerriksk statsmann, far til Ernst von Plener. 

Ignaz von Plener inntrådte etter avsluttede juridiske studier i 1836 i statens tjeneste og hadde steget opp gjennom finansforvaltningens alle grader da han i desember 1860 fikk eäte i Schmerlings kabinett som finansminister. Han virket der ivrig for en reform av den direkte beskatningen, men hadde lite hell i sin forvaltning och tok i juli 1865 avskjed fra ministeriet. 

Desember 1867-april 1870 satt han som handelsminister i det liberale og sentralistiske ministerium som for en tid ble ledet fyrst Karl von Auersperg og så av Carl Giskra og så Leopold Hasner von Artha. I et par uker var han selv ministerpresident, fra 15. januar til 1. februar 1870. 

Ignaz von Plener tilhørte senere et par år den bøhmiske landdagen og det østerrikske riksrådets deputertkammer, samt fikk i 1873 sete for livstid i det østerrikske herrehus.

Referanser

Litteratur 
 
 Mechtild Wolf: Ignaz von Plener: Vom Schicksal eines Ministers unter Kaiser Franz Joseph. Verlag Lerche, München 1975 (=Wissenschaftliche Materialien und Beiträge zur Geschichte und Landeskunde der böhmischen Länder; 20)
 Evelyn Werner: Die beiden Plener. Zwei Generationen des österreichischen Liberalismus. Ungedruckte Dissertation, Wien 1981.
  

Østerrikske politikere
Østerriksk-ungarske politikere
Østerriksk adel
Personer fra Wien